
Trichoma,  vulgo  plica  Polonica,  Germanorum 
Weichselzopf,  Polonorum  Koltun,  morbus  est  qui-, 
dam  endemius,  de  quo  jam  antiquissimis  a tempo- 
ribus usque  ad  aetatem  nostram  a variis  medicis 
variae  in  medium  prolatae  sunt  sententiae.  Quam 
rem  nuper  Vladislaus  Tyrchovius  in  libello, 
cui  prae  caeteris  praemium  adjudicatum  est,  ,,de 
trichomate”  inscripto  et  Cracoviae  a.  1844  edito, 
egregie  atque  multo  cum  judicio  collustravit.  Cujus 
tractatus  summa  est  fere  haec:  doctos  Italos  plicam 
nihil  aliud  esse  contendisse,  nisi  degeneratam  sy- 
philidem; Polonos  contra  modo  peculiarem  putasse 
morbum,  modo  tantummodo  pro  discriminis  aliorum 
morborum  forma  endemia,  Poloniae  propria  habuisse; 
Francogallos  vero  medicos,  qui  Napoleonis  signa 
sequuti  Polonorum  terram  peragrassent,  non  satis 
claram  hujus  morbi  percepisse  cognitionem,  quum 
praecipuam  trichomatis  naturam  prorsus  ignorassent, 
morbumque  ex  neglecta  capilli  cura,  majore  immun- 
ditie et  superstitione  quadam  populi  enasci  putas- 

sent.  Jam  vero  fieri  sane  potest,  ut  falsae  inve- 
niantur plicae,  sed  peculiaris  hujus  mali  natura  nullo 
modo  negari  nequit,  quum  tam  argumentis  virorum 
haud  exigua  excellentium  auctoritate,  quam  obser- 
vationibus multifariam  factis  luculenter  et  dilucide 
sententiae  de  trichomatis  falsis  refutentur. 

Oczapovius  in  dissertatione  sua  trichoina  di- 
cit peculiarem,  varias  molestias  et  vitia  exhibentem, 
coeli  denique  et  soli  Poloniae  naturae  obnoxium 
morbum,  qui  implicatione  coactioneque  capilli  con- 
ficiatur et  quasi  sublevetur. 

Similes  inter  se  pugnantes  medicorum  opiniones 
occurrunt  nobis  in  fonte  investigando,  ex  quo  hocce 
malum  emanaverit. 

Historia  morbi. 

Medynius  in  brevi  monographia  ’),  hunc  mor- 
bum tempore  expeditionis  Argonautarum  a Graecis 
scriptoribus,  qui  septentrionales  Slavorum  populos 
descripsissent,  esse  depictum,  nulla  tamen  fontium 
mentione  facta,  minus  recte  affirmat.  Neque  enim 
apud  antiquissimos,  nec  apud  posteriores  Graeco- 
rum et  Romanorum  scriptores  ulla  fit  hujus  rei 
mentio. 

Schlegelius,  practicus  in  Russia  medicus,  in 
libro  ( Ueber  die  Ursachen  des  Weichselzopfes  bei 


*)  Bulletin  de  la  societe  med.  cliirurg.  de  Montpellier,  1838. 
IV.  1. 

Mens  eheu  und  Thieren)  morbum  huncce  recentioris 
jxistiinat  esse  originis,  nisus  quidem  in  eo,  quod 
tiaud  recte  tradunt,  in  usu  tondendi  capillos,  a Ca- 
iimiro  primo,  Polonorum  rege,  inducto,  trichomatis 
jriginem  esse  quaerendam,  ac  ratus,  relictos  capil- 
os  majorem  atque  auctam,  in  tonsis  capitis  parti- 
)us  suppressam,  subire  secretionem.  Quae  quidem 
lententia  medendi  gnaris  minime  arrisit. 

Jam  vero  plerique  medicorum  trichoma  in  Ta- 
aris  primum  exstitisse  putabant.  Princeps  eorum 
foachimus  Pastorius  ab  Hirtenberg  edidit 
tpus  inscriptum:  ,, Florus  polonicus  seu  Polonorum 
listoricorum  epitome  nova  Gedani  et  Francofurti 
.679,  quo  ostenditur,  Tataros,  invasionem  facientes 
n Polonorum  terram,  ibidem  aquas  veneno  infecisse, 
juo  malum  hocce  exstiterit.  Quam  sententiam  se- 
piuti  sunt  Skumino  vius,  Plempius  (1662),  Ge- 
loma  (1683),  Erndtelius  (1730),  Stabelius 
1724),  Juchius  (1737),  Mich.  Scheiba  (1739), 
Hz?czynius  (1721 — 1742),  Yicatus  (1775).  In 
Glermania  Stabelius,  in  Polonia  Rz^czynius  et 
Erndtelius  hunc  divulgabant  errorem,  qui  in  libri 
Plenkii,  Lafontanii,  Brerae,  Salvagii, 
Sprengelii,  Richteri,  Raimanni  repetebatur. 
Czackius  quoque  in  epistola  ad  medicum  Bart- 
s chium  scripta  similiter  hac  de  re  judicabat.  Atta- 
men horum  scriptorum  magnopere  inter  se  discre- 
pant sententiae  de  origine  atque  causis  trichomatis; 
alii  enim  aquas  veneno  imbutas  accusant,  alii  Ta- 

taros  ipsos  illo  malo  affectos  esse  Poloniaeque  in- 
colas infecisse  putant.  Verumtamen  antiquiores  Ta- 
tarorum  incursionum  scriptores  nullam  hujus  morbi 
faciunt  mentionem,  et  sub  finem  saeculi  XVI  tri- 
choma  novus  atque  inauditus  in  Polonia  vulgo  pu- 
tabatur morbus.  Ceterum  descripti  illo  tempore 
morbi  epidemii  nihil  aliud  sunt,  quam  pestilentiae, 
quae  nostris  quoque  temporibus  plerumque  bello 
exorto  nasci  solent.  Ouod  pertinet  ad  inficiendas' 
veneno  aquas,  meram  esse  fabulam  liquet,  quum 
etiamnunc  nonnullis  aquae  fontibus  vulgi  supersti- 
tione similis  vis  quaedam  efficaciaque  tribuatur.  In 
descriptionibus  Tatarorum  vitae  morumque  ne  ve- 
stigium quidem  morbi,  de  quo  agitur,  invenitur, 
atque  etiam  medici  recentiores,  qui  in  regione  Cau- 
casi, Chersonesi  Tauricae  et  Colchidis  commorantur, 
proindeque  Tatarorum  stirpes  haud  ignorant,  nul- 
lum adhuc  ibidem  conspexerunt  trichoma. 

1.  Josephus  Frankius ‘)  plicam  censet  nulla 
re  nisi  localisatione  a lepra  differre,  itaque  plicam 
una  cum  lepra  saeculo  XIII  p.  Ch  ex  Asia  in  Eu- 
ropam esse  translatam.  Quae  quidem  opinio  nullis 
prorsus  firmari  potest  argumentis. 

Doctor  Wesseus  nonnullos  ante  annos  vanas 
Schlegelii  et  Pastorii  labefactavit  opiniones  in 
commentario:  ,,  Ueber  das  Alter  der  Plica”*), 


’)  Memoire  sur  Ia  plique  polouaise.  Viln.  ISI 4. 
a)  Rusfs  Magazin  fur  die  Heilkuude. 

auctoritate  Herculis  Saxoniae,  Petricii, 
Eras  mi  Sixti  et  Sirenii  nisus  originemque 
tnorbi  intra  annos  1585  et  1595  constituens. 

Jam  opinione  praejudicata  a Wesseo  convulsa, 
Gasiorovius  litem  prorsus  composuit  libro  suo,  qui 
inscriptus  est:  „Zbior  wiadomosci  do  historyi  sztuki 
lekarskiej  w Polsce,”  a.  1839  edito,  quo  demon- 
strare studet,  plicam  ante  saeculum  XVI  Polonis 
plane  ignotam  fuisse,  neque  prius  quam  anno  1595 
emersisse.  Sententia  haec  magnopere  firmatur  lit- 
teris Starnigelii,  rectoris  academiae  Zamoscien- 
sis,  ad  professores  Academiae  Patavinae  scriptis, 
quibus,  dum  de  novo  in  Polonia  morbo  exorto  lo- 
quitur, plicae  formam  perfectam  nobis  depingit. 

Flori  anus  Zakrzevius  in  libro  (Medizinisch- 
littercirische  Geschichte  des  Weichselzopfes.  Wien 
1830)  suspicatur,  incolas  Itussiae  rubrae  jam  anti- 
quitus leviore  tricbomatis  specie  fuisse  affectos,  ad 
quam  sententiam  falsa  veteris  bohemici  codicis  in- 
terpretatione eum  esse  adductum  satis  constat. 

Marcinkovius ')  plicam,  post  hominum  memo- 
riam in  Polonia  inveteravisse  contendit,  tonsuram- 
que capitis  jam  ante  institutam  religionem  Christia- 
nam quasi  prophylaxin  morbi  praeceptum  fuisse 
ostendit.  Attamen  inductio  usus  tondendi  capillos, 
prophylaxin  quandam  praebentis,  nullis  corroboratur 
argumentis  historicis. 


')  Uwagi  nad  historyg  i uatur?  koltuna.  Krakow  1830. 

Oczapovius  in  libro:  „Praktyczny  vvyklad 
cliorob  koltunowych  i.  t.  d.  YVarszawa  1839  “ bre- 
vem  dedit  conspectum  de  trichomate,  cujus  originem  i 
antiquissimis  in  temporibus  quaerendam  putat  Quae* 
quidem  de  loco  atque  tempore  argumenta  allata, 
sunt,  ea  prorsus  sunt  inania  nullisque  documentis 
firmata. 

Yeruin  enim  vero  plicam  minime  Poloniae  tan- 
tummodo peculiarem  esse  morbum  constat,  sed  ea- 
dem etiam  in  Germania  invenitur.  Etenim  Jo an- 
nes Schenkius  a Grafenberg,  medicus  Fribur- 
gensis,  in  opere  suo  „ Observationum  medicorum 
variorum  de  capite  humano  Lib.  I.  Basileae  1584,” 
observatione  XIII  triclioinatis,  serioribus  medicis 
prorsus  ignoti  mali,  imaginem  fere  ad  vivum  pictam 
nobis  praebet,  plicam  ipsam  nihil  aliud  nisi  ende-' 
mium  quendam  morbum  esse  arbitratus,  qui  in  re~ 
gionibus  Brisgoviae,  Alsatiae,  Belgiae  et  in  locis 
nonnullis  ad  Rhenum  sitis  reperiatur. 

Sub  finem  saeculi  XVI  Hercules  Saxoniae1]' 
in  Hungaria  plicam  non  solum  in  hominibus,  verum 
etiam  in  equis  observavit. 

Prolatae  adhuc  doctorum  virorum  sententiae  par- 
tim  veritatem  fere  attingunt,  partim  merae  sunt  di 
vinationes  conjecturaeque,  firmis  argumentis  omninc 
carentes. 

Multae  ac  multo  graviores  de  plicae  in  PolonU 


«)  De  plica.  Pat  aviae  1000. 

rtae  primordiis  exstant  causae  in  libris  ejusdem 
errae  medicorum.  Laurentius  Starnigelius, 
ector  academiae  Zamosciensis  anno  1599,  in  novi- 
ate  ac  medendi  difficultate  hujus  morbi  causam 
onit  epistolae  ad  professores  Academiae  Patavinae 
im  supra  memoratae. 

Erasmus  Sixtus,  medicus  Leopolitanus  a. 
617,  trichoma  novum  sanatuque  difficilem  appellat 
i orbum. 

Rodericus  a Fonesca  Pisanus  1625  plicam 
'oloniae  haud  notum  dicit  esse  malum. 

Joannes  Innocentius  Petricius,  professor 
.cademiae  Cracoviensis,  praeclarum  composuit  li- 
ruin:  „0  wodach  w Druzbaku  i Lfckowej.  Kra- 
ow.  1635,”  quo  trichomatis,  ut  prorsus  novi  morbi, 
icit  mentionem. 

Christophorus  Naimanovius  (Najmanowicz) 
i dissertatione  sua  inaugurali  (Cracoviae  1610)  pli- 
am  novum  omnino  et  inauditum  adhuc  appellat 
lorbum. 

Duorum  tantummodo  virorum  sententiae  de  aetate 
•ichomatis  inter  se  discrepant,  Herculis  Saxo- 
iae,  secundum  quem  morbus  hic  multo  prius  ob- 
ervabatur  in  Germania,  et  Danielis  Sennerti, 
rofessoris  Vitebergensis,  qui  trichoma  magis  inve- 
latum putat  malum,  quoniam  causae,  quibus  mor- 
us hicce  gignatur,  etiam  prius  exstitisse  deberent. 

* iliilo  tamen  minus  utrumque  judicium  idoneis  ra- 
ionibus  rem  minime  probat,  nam  etsi  plica  majorem 

in  Germania  prae  se  fert  aetatem,  nequaquam  Inue 
sequitur,  trichoma  serius  in  Polonia  exstitisse.  Ce- 
terum nonnullas  videmus  etiam  partes  (Pocutium) 
hodie  hoc  morbo  prorsus  liberas,  quamvis  antes 
eodem  maxime  vexarentur.  Aeque  falsum  est,  ante 
XVII  saeculum  non  fuisse  doctos  in  Polonia  medi- 
cos, qui  malum  istud  vulgare  describerent.  Cuique 
enim  sunt  noti  docti  Poloni,  medendi  gnari,  qu 
multa  eruditione  excellentes  auctoritatem  et  decui 
Universitatis  Jagellonicae  sustinebant,  ac  saepenu 
mero  ab  externis  principibus  desiderabantur  et  ar 
cessebantur.  Jam  igitur  haud  dubium  est,  quii 
trichoma  saeculo  XVI  novus  quidam  recte  observa 
retur  morbus,  omnesque  de  aetate  sententiae  mera 
sint  conjecturae  neque  dignae,  quibus  fidem  habeas 
Auctoribus  Ocello  (Oczko),  Hercule  Saxo 
nia,  R o der  ico  a Fonesca,  Theophr.  Verit 
Scoto,  origo  plicae  in  annum  1570,  Er  asm 
Sixto  autem  et  Joanne  Innocentio  Petrici 
in  annum  1595  est  ponenda.  Tyrchovius  ver 
opinatur,  trichoma  jam  prius  mitiore  exstitisse  forma 
sicuti  nunc  quoque  in  Lithuania,  quum  jam  ab  Hie 
ronymo  Spiczynio  (1542),  a Martino  Sienni 
kio  (1568),  a Sirenio  (1613)  in  herbariis  plica 
nomen  adbibitum  reperiatur,  neque  prius  quam  circ 
annum  1570,  quo  Starnigelio  auctore  morbus  hi 
malignam  contagiosamque  induit  naturam,  et  magnai 
Poloniae  partem  pervasit,  medici  de  plica  scriber 
inciperent. 

Ocello,  Sirenio  Petricio,  Starnigelio 
luctoribus  plica  inde  a Pocutio,  parte  quadam 
egni  Halicz,  circa  annum  1570  specie  maligna 
^eopolin  transcendens  late  evagata  esse,  anno 
580  in  Podolia  locisque  circumjacentibus,  et  sub 
inetn  saeculi  XVI  jam  in  Polonia  Parva  exstitisse, 
lenique  sensim  sensimque  per  Poloniam  Magnam 
liffusa  esse  dicitur. 

Symptomatologia. 

Explanatio  seu  decursus  tricliomatis  tribus  om- 
lino  dignoscitur  stadiis: 

1.  stadio  prodromorum, 

2.  stadio  eruptionis  et  formationis  plicae,  de- 
nique 

3.  stadio  exitus  et  morborum  subsequentium. 

% 

I.  Stadium  prodromorum. 

Multiplices  sunt  molestiae,  quae  per  hebdoma- 
des, menses  adeoque  per  nonnullos  annos  prae- 
cedunt. Aegroti  conqueruntur  de  doloribus  vagis 
eodem  modo,  quo  de  vaga  arthritide  et  rheuma- 
tismo; inprimis  exoriuntur  molestus  pruritus  in  ca- 
pite melioribus  junctus;  formicatio  quaedam  sub 
cute,  dolores  sub  unguibus,  in  membris;  rigor  in 
cervice  et  regione  sacrali,  vehemens  vertigo  diver- 
saeque  alienationes  sensuum,  susurrus  aurium,  oph- 
thalmalgia,  continua  cephalalgia,  noctu  praecipue. 

vehemens,  male  olentes,  non  permanentes  et  sub- 
levantes  sudores;  interdum  aegroti  lumina  oculo- 
rum amittunt,  obsurdescunt,  fiunt  claudi,  mentis 
errore  afficiuntur,  spasmis  et  convulsionibus  cru- 
ciantur, edendi  appetitum  amittunt,  anomalis  oppri- 
muntur desideriis  — lingua  eorum  obtecta,  pressio 
ventriculi,  frequentes  ructus,  acidus  et  acerbus  in 
ore  gustus,  alvus  dura,  oppressio  pectoris;  sup- 
pressio et  perturbatio  mensium  in  mulieribus,  ple- 
rumque cutis  pallida  cachectica,  universalis  languor 
et  delassatio.  Quibus  numero  et  vehementia  mu- 
tabilibus symptomatis  post  aliquot  hebdomades  aut 
multos  menses  accedunt  haud  dissimilia  febri,  rlieu-i 
maticae  aut  paroxysmo  arthritidis  acutae  cum  sensu 
formicationis  et  punctionis  in  tegmine  capitis  piloso 
symptomata  febrilia,  quae,  rebus  faventibus,  tribus 
vel  septem  post  diebus  gravi  absoluta  crisi,  sub 
acuta  ceruminis  secretione,  sudoribus  capitis,  uni- 
versalibus peculiariter  nauseoseque  redolentibus, 
modo  repente,  modo  paulatim  una  cum  exoriente 
plica  evanescunt.  Febris  haud  raro  typum  inter- 
mittentem habet,  saepenumero  desunt  etiam  omne» 
supra  commemorati  prodromi  trichomaque  inter  se- 
xtam et  vicesimam  quartam  horam  exoritur.  Mor- 
bis, quibuscum  plica  endemia  sese  tanquam  crisis 
consociare  potest,  nervosae  quoque  rheumaticae  el 
puerperales  febres,  hystericae  et  hypochondriacae 
adnumerantur  molestiae. 


15 


II.  Stadium  eruptionis. 

Capilli,  sub  exhalatione  sudoris  peculiariter 

1 r 

dentis,  haud  raro  non  sine  rubris  cutis  maculis 
urbidaque  urina  sedimentosa,  deminutis  sympto- 
laatis,  inter  se  concrescunt,  conglutinantur,  una 
um  materiae  pinguis  et  mucosae  effusione.  Ex- 
citur pruritus  molestus,  sensus  punctionis  in  cutis 
egionibus,  pilis  obtectis,  dum  pili  primum  in  bul- 
lis, modo  singulis  tantum  in  locis  parvis,  modo 
oto  in  capite , at  perraro  in  barba,  in  foveis  axil- 
aribus  et  in  regione  circa  pudenda , paulatim  ad 
xtremam  partem  conglutinantur,  cirri  autem  in 
asi  vel  maxime  crassi  et  liumidi  sunt.  Cutis  tu- 
aida,  dolens,  squamosa,  plerumque  caput  pediculis 
ub  trichomate  nascentibus  abundat.  Sensibilitate 
utis  dolores  excitantur,  cirro  moto.  Sudores  male 
edolentes  et  excretiones  urinae  plerumque  etiam 
unc  exstant,  quibus  saepenumero  accedit  forma- 
ioni  plicae  pari  modo  praecedens  deformatio  quae- 
am  unguium.  Radix  unguium  primum  tanquara 
lba,  sebo  simili  materia  obducta  apparet,  tum 
orum  degeneratio  evolvitur  atque,  dum  trichoma- 
osa  dyscrasia  durat,  molles  informesque  exstant 
t usque  exfoliantur.  Saepe  fit,  ut  plica  interdum 
el  brevissimo  temporis  spatio  accrescat;  multo 
aepius  autem  tardius  particulatim  accrescit,  donec 
otum  caput  obtexerit. 

III.  Stadium  exitiis. 

Jana  liquoris  tenacis  secretio  cessat,  capillitium 
siccatur,  capilli  insolito  vigore  pullulantes  efficiunt, 
ut  trichoma  magis  magisque  a cute  separetur,  remo- 
veatur et  sine  dolore  moveri,  sine  periculo  abscindi 
possit.  Saepe  frequentes  per  cutem  et  renes  fiunt 
secretiones.  Aegroti  haud  raro  jam  per  breve  tem- 
poris spatium  sanitate  gaudent,  formationes  plicae 
iterantur  et  haud  difficile  est,  in  cirro  signa  grada-< 
tae  formationis  discernere,  paria  numero  recidivorum 
morborum,  qui,  ut  saepe  fit,  intermissionibus  diver- 
sis et  longis,  haud  raro  usque  ad  supremum  diem 
repetantur;  in  nonnullis  etiam  aegrotis  morbus  reci-i 
divus  tertium  intra  et  decimum  annum  comparuit.  Sir 
aegrotus,  plica  jam  exorta,  refrigerio  se  exponit,  s^ 
plica  non  justo  tempore  resecatur,  vel  potius  si  irri- 
tantes psychici  quidam  affectus  vim  exercent,  leven; 
tantummodo  levationem  topicara  reperimus,  affectio 
nesque  minus  validae  ab  uno  ad  alterum  discedun 
organum.  Dolores  capitis  cessant,  subsequentibuii 
doloribus  ventriculi  et  membrorum;  Ophthalmia  cess 
sante  multo  periculosiores  excitantur  inflammatione  | 
cerebri,  pulmonis,  ventriculi,  intestinorum,  aequi 
atque  apoplexia,  epilepsia,  amaurosis,  cyphosis,  pa  f 
resisf;  melancholia,  hypochondria,  hysteria,  vesania 
degeneratio  hepatis,  pertinaces  diarrhoeae,  phthisis* 
praesertim  si  trichoma  tempore  eruptionis  resecatur 
Deformata  trichomatosa  dyscrasia  influente,  facili 

fieri  potest,  ut  carcinomatosa  ulcera  in  fauce,  longe 
diffusae  exulcerationes  in  extremitatibus,  praesertim 
n digitis,  dolorificae  intumescentia  e artuum  et  ex- 
crescentiae  ossium,  in  cariem  exeuntes,  formentur. 
Soluta  etiam  medicamentis  dyscrasia  saepenumero 
pariae  restant  turbationes. 

Si  plica  rite  et  sine  turbatione  formatur,  vix 
letalis  exitus  efficitur,  qui  plerumque  metastasibus, 
degeneratione  morbi,  multo  rarius  marasmo  et  ob 
profusas  secretiones  hydrope  excitatur.  Magni  re- 
pera  et  critici  quidem  momenti  est  trichomatis  for- 
matio, praesertim  quum  multi  acuti  morbi,  qui  alio- 
(juin  haemorrhagiis,  sudoribus,  urina,  aliterque  diju- 
dicantur, saepe  intra  spatium  12  — 24  horarum,  co- 
actione capillorum  accedente,  tollerentur.  Idem  valet 
lin  morbis  chronicis. 


Character  anatomicus. 

Bulbi  pilorum  amplificati  luteolo  quodam  exsu- 
dato impleti  sunt.  Guens  bergius  et  Valt herus 
liijoviae  recentioribus  temporibus  materiam  hancce 
exploravere,  earnque  ex  fungosis  compositam  esse 
epiphytis  arbitrantur.  Capilli,  in  plicam  abeuntes, 
odorem  haud  amoenum  exhalant  per  effusionem  tena- 
cis, pinguis,  mucosae,  allium  et  acetum  corruptum 
redolentis  materiae.  Si  plicam  e transverso  resecas, 
ex  interstitiis  capillorum  stillatiin  exprimere  poteris 
ihuncce  liquorem,  qui  fusco  colore  aeri  expositus 

exarescit.  Quam  materiam  Alibertus  comparat 
cum  rancida  pinguedine,  S chlegelius  cum  oleo. 
Vaquelinus  et  Alibertus  in  plicae  capillis  inve- 
nerunt elementa  eadem  atque  in  sanis.  Secundum 
Eble  autem  neque  in  externa  forma  neque  in  in- 
terna textura  horum  capillorum  quidquam  peculiare 
reperitur.  Forma  trichomatis  diversissima  est,  et 
praesertim  pendet  ex  longitudine  capillorum  et  modo, 
quo  prius  pectebantur.  Itaque  sunt,  qui  plicam  forma 
monstrosi  tori,  nidi,  placentae,  cirri  crassitudine  et 
longitudine  diversissima  animadverterint,  immo  etiam 
interdum  longitudine  decem  pedum  et  latitudine  duo- 
decim digitorum.  Etiam  capilli  pubis  implicati  quando- 
quidem haud  parva  sunt  longitudine.  Ungues  in  non- 
nullis casibus  non  genuinum  referunt  colorem,  atri, 
crassi,  asperi,  rauci,  gibberosi,  fissi,  curvati,  et 
saepenumero  animalium  ungulis  et  cornu  hircino  haud 
dissimiles,  quod  patet  ex  denominatione  deforma- 
tionum, griphosis,  gryposis,  onychexalaxis. 

Alienationes  morbosae  organorum  internorum 
nullo  fere  signo  characteristico  indicantur. 

Natura  morbi. 

In  numero  scriptorum  antiquiorum  Starnige- 
lius,  nostra  aetate  Larrey  contendebant,  morbum 
luinc  nihil  esse  nisi  formam  syphilidis  climate  et 
vitae  ratione  modificatam.  At  plica  coitu  non  com- 
municatur. Id,  quod  hydrargyrum  hoc  in  morbo 

magno  est  usui,  nihil  probat,  quoniam  prosper  me- 
dicamenti variis  in  morbis  successus  non  sufficit  ad 
judicium  faciendum,  varios  illos  morbos  nihil  inter 
se  differre.  Id  quidem  negari  nequit,  plicam  haud 
raro  una  cum  syphilide  existere;  quod  si  ita  est, 
utraque  singulum  constituit  morbum.  Alii  sicuti 
F.  G.  Richterus  et  Brandtius  arthriticam  affe- 
ctionem esse  plicam  statuunt,  proindeque  materiam 
arthriticam  in  capillis  seponere,  quia  agricolae  Po- 
lonici  caput  mitra  pellicea  obtegant,  reliquis  corpo- 
ris partibus  fere  nudis.  Quae  res  si  ita  se  haberent, 
causa  plicae  in  barba  ac  pilis  circa  pudenda  dili- 
genter tectis  obviae  minime  posset  explicari.  At- 
que etiam  feminae  agricolarum  Polonicoruin  intecto 
prorsus  capite  incedunt.  Ceterum  omnino  arthriti- 
dem inter  et  plicam  affinitas  quaedem  intercedere 
videtur. 

HB 

J.  Frankius  plicam  leprae  speciem  esse  opi- 
natur; verum  tamen  capillorum  natura  in  utroque 
morbo  prorsus  diversa,  quum  in  lepra  capillos  nu- 
trimento carentes  albescere  et  excidere  constet. 
Schlegelio  auctore  caput  tondendo  omnibus  cli- 
matis vicissitudinibus  expositum  nudis  in  partibus 
ab  exhalatione  prohibetur,  quae  multis  turbis  in  cor- 
pore excitatis,  in  reliquos  pilos  critice  deponitur; 
attamen  haec  consuetudo  in  Polonia  jam  dudum  de- 
siit, plica  vero  nondum  disparuit.  Nec  mundities 
ullam  causam  suppeditat,  quoniam  homines  etiam 
elegantioris  cultus  hoc  malo  afficiuntur.  Ceterum  et 

in  animalibus,  quae  eodem  morbo  haud  raro  affli- 
guntur, non  majorem  in  Polonia,  quam  alibi  immun- 
ditiem et  neglectionem  conspicimus.  Nostra  ergo 
aetate  aliae  hac  de  re  exstiterunt  sententiae.  Multis 
triclioma  peculiaris  dyscrasia  esse  videtur,  cujus 
productum  pathicum  in  bulbis  pilorum  secernitur, 
aeque  atque  in  arthritide,  natron  uricum  in  artubus 
deponente.  Excretione  impedita,  materia  peccans 
in  organismo  multifaria  incommoda  symptomata  et 
molestias  excitat.  Multiplicia  symptomata , quae 
trichomati  praecedunt,  accuratius  observantes,  in 
magnas  diversitates,  saepe  sibi  contradicentes,  in- 
cidimus ita,  ut  potius  ad  illam  Marcinkovii  sen- 
tentiam accedere  cogamur,  qua  plicam  nullam  pecu- 
liarem dyscrasiam  efficere  demonstratur,  sed  potius 
endemiam  illis  regionibus  crisim,  qua  pathica  ex- 
cretio  in  bulbis  pilorum  efficiatur,  omnesque  om- 
nino affectiones  morbosae  dijudicentur.  Denique 
nonnullis  plica  neque  productum  dyscrasiae  cujus- 
-dam,  neque  crisis  esse  videtur,  sed  tantummodo 
affectio  localis,  pilorum  bulbos  spectans,  quae  qui- 
dem sententia  minime  est  comprobanda. 

Critica  formationis  plicae  ratio  ad  varios  morbos 
jam  saepius  est  observata,  quam  ut  casus  fortuitus 
tantummodo  inter  causas  referri  possit.  Diversitas 
affectionum  plicae  praecedentium  hanc  significatio- 
nem criticam  probabiliorem  videtur  reddere.  ^ cruin- 
tainen  molestiae,  ex  suppressione  plicae  natae,  ejus- 
modi sunt,  ut  trichomatosa  dyscrasia  negari  nequeat. 

Aetiologia . 

. . , . . 

Hodiernae  loci  conditiones  multis  modis  sunt  mu- 
tatae. In  Pocutio,  prima  trichomatis  sede,  sicut  et 
in  ceteris  Poloniae  regionibus,  olim  Russia  Rubra 
inominatis,  in  Podolia,  Ucrania,  morbus  noster  fere 
[penitus  evanuit,  singulis  modo  casibus  exceptis. 
In  palatinatu  Cracoviensi  et  Sandomiriensi,  praeci- 
pue in  terris  ad  sinistram  Vistulae  ripam  sitis,  mor- 
bus jam  frequentior;  plurima  et  pertinacissima  tri- 
chomatis exempla,  auctore  Oczapovio,  ad  Nidam 
lluvium,  in  Moliiloviae  regione,  territorio  Pinscensi, 
palatinatu  Lithuano  Brescensi  grassari  dicuntur.  Nunc 
iGermani  ab  hoc  malo  liberi  sunt,  exceptis  nonnullis 
extraneis.  Situs  harum  regionum,  in  quibus  parvi 
tantum  tractus  montium,  at  plures  inveniuntur  rivi, 
aquae  stagnantes,  paludes,  silvae,  immite  atque  in- 
constans clima,  pro  praecipua  causa  endemia  habe- 
tur. Victus  vilis,  vestitus  futilis,  mala  domicilia 
agricolarum  Polonicorum,  frequenter  perfrigescen- 
tium, usus  vini  adusti,  caput  mitra  pellicea  tectum 
multum  valent  ad  formationem  trichomatis.  Quod 
quidem  plurimum  proficit  ad  disseminandam  plicam 
est  mira  quaedam  superstitio  vulgi  Polonici,  qua 
omnes  quicunque  sunt  morbi,  a plica  deducuntur. 
Etenim  experientia  docti,  magnam  affectionum  par- 
tem plica  exorta  placari,  eam  provocare  magnopere 
student,  etiamsi  natura  alio  abiisset.  De  industria 

igitur  capillos  pectere  negligunt,  cucullo  caput  ob- 
tegunt, quo  jam  pridem  hoc  malo  correptus  uteba- 
tur, partem  quandam  tricliomatis  delapsi  inserunt 
capillis , quos  ceratis  linis  in  sarcinam  colligunt, 
ceraque,  pice  et  resina  conglutinant;  nonnulli  de- 
lapsam plicam  digerere  solent  in  vino  adusto,  de 
quo  quotidie  nonnullos  bibunt  scyphos.  Aucta  hoc 
modo  secretio  pilorum  interdum  in  affinitatem  quan- 
dam cum  universo  malo  paulatim  abit,  et  sub  vi 
endemiarum  causarum  saepenumero  characterem  mi- 
nus firmum  revera  accipit.  Divulgatio  tricliomatis 
contagio,  nempe  concubitu,  usu  tegumentorum  lecti, 
infantibus  adhibendo  nutrices  plicosas,  nostris  tem- 
poribus in  dubium  vocatur.  Plica  endemia  enim, 
haud  raro  hereditaria  et  innata,  omnes  aetates  0111- 
nesque  generationes  sine  ullo  discrimine  corripiun- 
tur. Color  capillorum  nihil  valet  ad  dispositionem 
morbi.  Homines  Slavicae  stirpis  magis  aliis  prae- 
dispositi sunt.  Impulsus  exoriundae  plicae  quaeren- 
dus est  potius  aliis  in  morbis,  vehementibus  animae 
affectibus  aliisque  rebus. 

Prognosis. 

Prognosis  haud  prospera  est  ponenda,  namque 
plica  jam  per  se  malum  est  vel  pertinacissimum, 
perdurans  atque  quibusdam  sub  conditionibus  etiam 
periculosum.  Periculum  enim  imminet  possibili  tur- 
batione depositionis  producti  morbosi  in  externo 


23 


corpore,  metastasibus  et  affectione  organorum  inter- 
norum, quae  provocantur  plicosa  dyscrasia.  Si  pro- 
dromi diu  non  durant  et  plane  cessant  sub  secre- 
tionibus supra  commemoratis,  sicuti  urina,  sudore 
atque  eruptione  plicae,  prognosis  evadit  fausta.  Ubi 
rero  prodromi  justo  diutius  aderant,  saepe  rever- 
tentes novam  semper  morbosae  materiae  secretio- 
nem efficiunt.  Nec  prospera  habentur  diuturnitas 
affectionum  nervosarum  plicae  praecedentium,  mor- 
bosa, paralytica  symptomata,  imperfecta  trichoma- 
;is  formatio,  debilitas  virium,  repentina  secretionis 
cessatio,  juncta  cum  morbosis  internorum  organorum 
symptomatis.  Secundum  J.  Chromy  spatio  de- 
cem milliariorum  quadratorum  e numero  XXV  mil- 
ium hominum,  singulis  annis  inter  se  comparatis, 
30—50  moriuntur. 


Therapia. 

Maximi  fere  momenti  est  cura  prophylactica,  qua 
in  abhibenda  conflictandum  nobis  est  summa  cum 
superstitione,  obsoletis  consuetudinibus,  praesertim 
vero  cum  paupertate,  in  qua  plebs  infima  vitam 
degit.  Domicilia  igitur  in  altiore,  salubriore  et  sic- 
ciore loco  exstruenda  sunt,  nutrimentum  convenien- 
tius instituendum,  superstitioque,  qua  ducti  plicam 
remedium  omnium  omnino  malorum  putant,  tollenda. 
Constat  enim,  accuratissima  diligentia  aptaque  cura 
morborum,  qui  accidere  possint,  eruptionem  tricho- 

matis  supervacaneam  fieri.  In  stadio  prodromorum  t, 
character  universae  reactionis  et  suhsequentes  ca- 
sus in  nervorum  et  chylopoetico  systemate  etc.  mo- 
dum rationemque  medendi  nobis  indicant,  qua  ini 
re  localisatio  externa  materiae  morbosae  turbari 
non  debet,  quum  alia  secretionis  organa,  sicuti  re- 
nes, alvus,  etsi  adbibitis  medicamentis  efficacibus,, 
hanc  secretionem  efficere  non  possint.  Multumt 
prodest  usus  remediorum  diaphoreticorum.  Contra 
gastricismum  et  affectiones  nervosas  indicata  sunt: 
emetica,  antispasmodica  etc. 

Formationi  plicae  favent  caput  a frigore  bene> 
munitum,  sinapismi,  vesicantia  ad  nuebam,  catapla- 
smata tepida,  ex  farina  seminum  lini,  herba  lyco- 
podii  selaginis,  vinea  pervinca,  foliis  uvae  ursi  pa^ 
rata,  interne  decocta  lignorum  et  vineae,  antirao- 
nialia,  guajacum,  camphora,  moschus  (gr.  iij  p.  d.), 
balnea  vaporaria.  Febris  requirit  tractamen  chara- 
cteri respondens,  verumtamen  venaesectio  cautissime 
instituenda,  ob  sequelas  saepe  iniquas.  Si  plica 
nimis  tarde  formatur,  eruptionem  irritantibus  topicis1 
interneque  adbibitis  promovendam  esse  constat.  In 
cachexia  et  debilitate  praesenti  remedia  tonica  im- 
pendenda. Mercurialia  decoctum  lignorum , arseni 
cum  tanquam  specifica  non  probantur.  Dyscrasia 
aliis  in  organis  quam  in  cute  deposita,  methodus 
alterans  instituitur. 

Jam  vero  si  dyscrasia  sine  vestigio  quodam 
evanuit,  plica  sicca  sanisque  capillis  inhaerens,  pol- 

icem  aut  duos  pollices  a cute  distans,  particulatim 
sine  damno  resecari  potest,  attamen  prius  fonticuli 
ipplicandi  sunt  maximeque  refrigerium  capitis  prae- 
cavendum. 

Quando  plica  coercita  metastasis  quaedam  ex- 
arta est,  vel  citissime  secretio  restituenda  in  loco 
primitus  affecto,  adhibitis  cataplasmatibus,  sinapi- 
smis, unguentis  acribus  et  irritantibus,  quibus  in- 
terne porrigenda  diaphoretica  adduntur.  Insitio 
nondum  prospere  evenit.  Casus  diversi,  qui  in  de- 
cursu morbi  incidere  possint,  curam  formae  et  cha- 
racteri respondentem  requirunt. 

VITA. 


'Jatus  sum  ego  Carolus  Lomnicki  Molotkoviae,  vico  in  Ga- 
itia  Austriaca  sito,  anno  h.  s.  XXIV  die  XXVI  Decembr.  patre 
facobo,  salinis  praeposito,  matre  Ro salia,  e gente  G alg- 
eo wska.  Fidei  addictus  sum  catholicae.  Primis  litterarum 
dementis  domi  imbutus  anno  undecimo  aetatis  gymnasium  adii, 
5t  schola  absoluta,  ad  universitatem  Leopolitanam  me  contuli, 
studio  philosophiae,  botanices,  chemiae,  physices,  anatomiae,  phy- 
siologiae, pathologiae  et  therapiae  generalis,  materiae  medicae, 
liaeteticae,  artis  veterinariae  operam  navaturus.  Denique  in 
universitate  Viennensi  frequentavi  scholas  illustrissimorum, 
Valtmannii  doctrinam  chirurgiae  et  exercitationes  clinicas; 
Vavruchii  doctrinam  pathologiae  et  therapiae  specialis;  Rai- 
mannii  clinicas  medicas;  Rosasii  exercitationes  theoreticas 
et  practicas  ophthalmiatricas;  Berntii  medicinam  forensem; 
Birlyi  artem  et  scholam  obstetriciam;  Grafii  acologiam,  des- 
murgiam  et  exercitationes  practicas  operationum;  Berresii 
exercitationes  anatomicas  practicas.  Tunc  a.  h.  s.  XLVII  m. 
Octob.  Berolinum  me  contuli.  Hic  ab  111.  Mueller,  rectore 
magnifico,  inter  cives  almae  litterarum  universitatis  receptus 
nomen  apud  111.  Juengken,  facultatis  medicae  t.  t.  decanum, 
rite  sum  professus.  In  studiis  autem  meis  duces  mihi  fuere 
viri  illustrissimi,  doctissimi,  celeberrimi: 

Iil  mineralogia  111.  Rose;  in  clinica  chirurgica  111.  Jueng- 
ken;  in  clinica  medica  Cei.  Wolff;  in  clin.  S3'phililica  Cei. 
Schmidt;  de  cognoscendis  et  curandis  animi  morbis  111.  Ide- 
ler;  de  morbis  infantum  Cei.  Ebert. 

Quibus  omnibus  viris,  optime  de  me  meritis  ac  summopere 
colendis,  gratias  ago  semperque  habebo  quam  possum  maximas.  • 
Jam  vero,  tentaminibus,  tam  medico,  quam  rigoroso  rite 
superatis,  spero  fore,  ut  dissertatione  thesibusque  palam  de- 
fensis, summi  in  medicina  et  chirurgia  honores  in  me  confe- 


rantur. 


THESES. 


. Morbi  ex  refrigerio  oriundi  sunt  abnormes  re- 
flexus actiones,  quae  noxia  gignuntur  vi  effe- 
ctuum atmosphaerae  in  sensibiles  nervos  cuta- 
neos per  contactum  provocatorum. 

!.  Neque  dilatatione,  neque  cauterio,  sed  potius 
incisione  strictura  organica  urethrae  tollitur. 

*.  Artificiosa  aquarum  mineralium  imitatio  manca 
est  et  nativis  haud  plane  aequiparanda. 

